Bukittinggi (nengeri)

Nengeri Bukittinggi (; Jawi:, بوكيق تيڠڬي) iya nya nengeri ti ngembuan ekonomi kedua pemadu besai ba provinsi Sumatera Barat, Indonesia. Nengeri tu enklaf ari Kabupaten Agam, lalu kala nyadi indu menua Indonesia maya jeman Pemerintah Penusah Ngenyit Republik Indonesia.Mestika Zed, Eddy Utama, Hasril Chaniago; Sumatera Barat di panggung sejarah, 1945-1995; Panitia Peringatan 50 Tahun RI, 1995. Nengeri tu mega kala nyadi indu nengeri provinsi Sumatera enggau Sumatera Tengah.Pramoedya Ananta Toer, Koesalah Soebagyo Toer, Ediati Kamil; Kronik Revolusi Indonesia: 1947, Kepustakaan Populer Gramedia, 2001 Maya jeman kolonial Belanda, nengeri tu disebut enggau nama Fort de Kock lalu bulih gelar Parijs van Sumatra. Bukittinggi dikelala nyadi kota pengelaban bansa lalu nyadi palan pengada sekeda orang ke numbuhka Republik Indonesia, nyengkaum Mohammad Hatta enggau Assaat, ke sama-sama nyadi pengeluar enggau pemangku presiden Republik Indonesia.

Nengeri Bukittinggi bepalan ba kandang endur Gunung Bukit Barisan tauka urung 90 km utara Nengeri Padang. Nengeri tu ba tisi Gaung Sianok lalu dikelingi dua iti bukit iya nya Gunung Singgalang enggau Gunung Marapi. Endur iya ba peninggi 909–941 meter ari tikas tasik nyadika Bukittinggi sebuah mengeri ti ngembuan iklim ti sejuk enggau tikas pengangat entara 16.1–24.9 °C. Pemesai kandang menua de jure Bukittinggi iya nya 145,29 km², belalauka Atur Perintah Lumur 84 taun 1999.http://penataanruang.pu.go.id/bulletin/index.asp?mod=_fullart&idart=94 Taja pia, ketegal penulak sekeda rayat Kabupaten Agam, kandang menua de facto ke diatu iya nya 25,24 km², ngasuh Bukittinggi nyadi siti ari mengeri ke ngembuan kandang endur ke pemadu sempit di Indonesia.

Nengeri Bukittinggi nyadi siti ari palan dagang borong ti pemadu besai di pulau Sumatera. Palan besai dagang iya nya ba Pasar Ateh, Pasar Bawah enggau Pasar Aur Kuning. Ari sukut ekonomi, Bukittinggi nyadi mengeri ke ngembuan GRDP kedua pemadu besai di Sumatera Barat, nangkan Nengeri Padang.Bukittinggi - Kompaspedia Sebengkah palan dagang temuai ke suah dilawa iya nya Jam Gadang, iya nya sebuah menara jam ke bepalan ba tengah-tengah mengeri lalu mega nyadi kelai Bukittinggi.

Malin